b'\n_START_ARTICLE_\nEdgar Charles Johnston\n_START_SECTION_\n\xc5\xbdivljenjepis\n_START_PARAGRAPH_\nPred prvo svetovno vojno je \xc5\xa1tudiral geodezijo, a se je po izbruhu vojne aprila 1915 prostovoljno pridru\xc5\xbeil AIF. Sprva je slu\xc5\xbeil v Egiptu in Galipoliju, dokler ni bil preme\xc5\xa1\xc4\x8den v RFC. Po usposabljanju je bil dodeljen 24. (pozneje pa 88.) eskadrilji RFC. Med vojno je, skupaj s svojimi opazovalci, dosegel 19 zra\xc4\x8dnih zmag._NEWLINE_Leta 1919 se je vrnil nazaj v Avstralijo, zaklju\xc4\x8dil \xc5\xa1tudij in pri\xc4\x8del delovati v javni upravi. Zaradi njegovega znanja letalstva in geodezije je bil marca 1921 imenoval za superintendanta letali\xc5\xa1\xc4\x8d novoustanovljenega Civil Aviation Branch; tako je bil odgovoren za podelitev licenc vsem privatnim letali\xc5\xa1\xc4\x8dem kot tudi za izbiro mest za gradnjo novih letali\xc5\xa1\xc4\x8d. Tako je izbral lokacijo za letali\xc5\xa1\xc4\x8da Sydney, Adelaide in Melbourne. Poleg nenehnih potovanj po Avstraliji pa je bil odgovoren tudi za vsa dela na letali\xc5\xa1\xc4\x8dih glavnih mest. Septembra 1929 je postal namestnik kontrolorja civilnega letalstva (oddelek za obrambo). S tem polo\xc5\xbeajem pa je bil tudi predstavnik civilnega letalstva v Preiskovalnem komiteju zra\xc4\x8dnih nesre\xc4\x8d. Novembra 1931 je postal v.d. kontrolorja in to vse do leta 1933, ko je postal redni kontrolor civilnega letalstva. Na tem polo\xc5\xbeaju je sodeloval tudi v ustanovitvi avstralskih letalskih prevoznikov. Decembra 1938, ko je bil ustanovljen Oddelek civilnega letalstva (Department of Civil Aviation), je postal pomo\xc4\x8dnik generalnega direktorja oddelka (zadol\xc5\xbeen za transport in pravo). Na tem polo\xc5\xbeaju je ostal do upokojitve leta 1955._NEWLINE_Naslednjih 12 let, do leta 1967, je bil mednarodni svetovalec avstralskega letalskega prevoznika Quantas. Umrl je 24. maja 1988.'